Rino Serra/Garcia Lorca/034


Na ciòca 
Na ciòca seren-a
Crosifissa ‘n sò ritm
A definiss la matin
Con pruca ‘d nebia
E rì ‘d lerme.
La mia veja arbra
Confusa d’arsigneuj
A sperava
Ëd buté tra l’erba
Ij sò ram
Tant  prima che l’otonn
Lo dorèissa.
Tutun ij pontaj
Dle mie uciade
A lo sost-nìo.
Veja arbra, speta!
It sente nen ël bòsch
Dël mè amor ës-ciapà?
Cog-te sël pra
Cand mia ànima a schërzin-a,
Che n’orissi ‘d basin
La lassa straca,
E s-ciancà.

Otober 1920

Rino Serra
 Poesìa
Leteratura piemontèisa
Garcia Lorca